Historisch het sich d'Definition vum Begriff Pflanze gwandlet. So werre hüt Photosynthese betribendi Prokaryote wie bispilswiis d'Cyanobakterie (Cyanobacteria, früeher au Blaualge gnennt)) nimmi zue de Pflanze zellt. Säll giltet au fer ä ganzi Raihe vu Protiste-Arten (Aizeller), bispiilswiis d'Rotalge oder Brunalge. Au d'Pilz werre nimmi zue de Pflanze zellt, nit bloß, wil mer hüt waiß, dass sie nächer mit de Deerer verwandt sin, sundern au, wil si kai Photosynthese betriibe. Sie werre dorum inzwische in ihr aiges Riich gstellt.